ΔΙΑΤΑΞΗ ΤΟΥ ΔΙΚΑΣΤΗΡΙΟΥ (πέμπτο τμήμα)
της 23ης Οκτωβρίου 2009
Συνεκδικασθείσες υποθέσεις C-561/08 P και C-4/09 P
Επιτροπή των Ευρωπαϊκών Κοινοτήτων
κατά
Γεράσιμου Ποταμιάνου
και
Γεράσιμος Ποταμιάνος
κατά
Επιτροπής των Ευρωπαϊκών Κοινοτήτων
«Αίτηση αναιρέσεως – Υπαλληλική υπόθεση – Έκτακτος υπάλληλος – Μη ανανέωση συμβάσεως ορισμένου χρόνου – Βλαπτική πράξη»
Αντικείμενο: Αίτηση αναιρέσεως ασκηθείσα από την Επιτροπή των Ευρωπαϊκών Κοινοτήτων κατά της αποφάσεως του Πρωτοδικείου των Ευρωπαϊκών
Κοινοτήτων της 15ης Οκτωβρίου 2007, Τ‑160/04, Ποταμιάνος κατά Επιτροπής (δεν έχει δημοσιευθεί ακόμη στη Συλλογή), με την οποία
το Πρωτοδικείο απέρριψε την ένσταση απαραδέκτου που προέβαλε η Επιτροπή και αντλούνταν από τον εκπρόθεσμο χαρακτήρα της ασκηθείσας
από τον Γ. Ποταμιάνο προσφυγής. Αίτηση αναιρέσεως ασκηθείσα από τον Γ. Ποταμιάνο κατά της προαναφερθείσας αποφάσεως με την
οποία το Πρωτοδικείο απέρριψε την προσφυγή του με σκοπό την ακύρωση της αποφάσεως της επιφορτισμένης με τη σύναψη συμβάσεων
προσλήψεως αρχής περί μη ανανεώσεως της συμβάσεώς του ως εκτάκτου υπαλλήλου.
Απόφαση:      Οι αιτήσεις αναιρέσεως απορρίπτονται. Κάθε διάδικος φέρει τα δικαστικά έξοδά του.
Περίληψη
1.        Υπάλληλοι – Προσφυγή – Βλαπτική πράξη – Ανακοίνωση πληροφορούσα έκτακτο υπάλληλο περί της μη παρατάσεως της συμβάσεώς του
– Απόφαση διαφέρουσα της συμβάσεως – Περιλαμβάνεται
(Κανονισμός Υπηρεσιακής Καταστάσεως των υπαλλήλων, άρθρο 90 § 1)
2.        Αναίρεση – Λόγοι – Απλή επανάληψη των προβληθέντων ενώπιον του Πρωτοδικείου λόγων και επιχειρημάτων – Μη προσδιορισμός της
προβαλλόμενης πλάνης περί το δίκαιο – Απαράδεκτο
(Άρθρο 225 § 1 ΕΚ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρο 112 § 1, στοιχείο
γ΄)